קו טאו

קו טאו (בתאית: เกาะเต่า) הוא אי בתאילנד הממוקם בחלקו המערבי של מפרץ תאילנד, 45 ק"מ צפונית לקו סמוי ו-40 ק"מ מזרחית לצ'ומפון. שטחו 21 קמ"ר.

גאוגרפיה 
מנהלתית האי הוא תת-נפה של נפת קו פאנגן שבמחוז סוראט תאני. משמעות השם היא "אי הצב" בגלל צורתו הטופוגרפית של ההר המרכזי. נכון לשנת 2006 מנתה אוכלוסיית האי 1,382 תושבים.

משנת 1933 שימש האי כבית כלא לאסירים פוליטיים. ב-1947 העניק ראש הממשלה חנינה לכל האסירים באי וסגר את הכלא. עוד באותה שנה החלו להגיע מתיישבים ראשונים מהאי הסמוך קו פאנגן. בשנות ה-80 של המאה ה-20 החלו להגיע תיירים ועד מהרה הפך האי ליעד תיירות פופולרי עם למעלה מ-100,000 תיירים בשנה.

כלכלת האי מבוססת על תיירות ובעיקר על תיירות לצורך צלילת סקובה. נכון לסוף 2005 היו בקו טאו כ-150 אכסניות וכ-50 ברים ומועדונים.

באי אין שדה תעופה. הגישה לאי היא דרך הים בלבד, מעבורות מגיעות לאי מהעיר סוראט תאני, מקו סמוי, מקו פאנגן ומצ'ומפון. רוב התחבורה בתוך האי היא באמצעות אופנועים ודרך שבילי עפר.

קישורים חיצוניים
 
 
 
 

טאו
טאו